Et "S"? Hvordan fik du den ide?
Det står for Smallville High. Skolens logo trænger til at blive fornyet.
Din udtryksform kan bruge funktionalitet.
Jeg sagde det jo. Hold dig til det grundliggende.
En lysestage virker altid.
Skal dette forestille en brevåbner? Jeg havde forventet mere af dig.
- De sænker vel ikke min karakter? - Du får den karakter, du fortjener.
- Men jeg har været her hver gang. - Tilstedeværelse betyder ikke alt.
Holdning og indsats tæller også.
Det var det. De fleste af jer gjorde det godt.
Karaktererne hænges op på torsdag.
Hvad siger du til at smugkigge?
Jeg sladrer ikke til din far.
Nå? Træk ikke pinen ud. Hvad fik jeg?
Det var klogt at holde sig det grundliggende.
- Hvad er der galt med ham? - Ians topgennemsnit fik et slag.
Jeg så hans karakter. Han står før dig i Frankels bog.
Han er en akademisk dynamo.
Men noget skal det gå ud over, når man tager ekstrakurser om aftnen.
Ian...
Jeg skal bruge et A i dette fag.
Vi må tale om min karakter.
Jeg sagde jo, at de bliver hængt op på torsdag.
Nej. Jeg er nødt til at vide det nu.
Det er et C, og det var gavmildt.
Det er ikke retfærdigt. Jeg har knoklet.
Jeg skal have topkarakter for at få Luthor-stipendiet.
Karakteren står fast, Ian. Og denne samtale er slut.
Ian, hvad fanden foregår der?
Jeg ringer til politiet.
Jeg accepterer ikke et C.
Jeg ved, jeg er sent på den. Undskyld og start uden mig.
Ja, jeg kommer til auktionen... Jeg har holdt her i under fem minutter.
Jeg er allerede begyndt at skrive bøden.
Jeg er sent på den, og jeg har hovedpine.
- Du må ikke gå glip af din golf. - De er til en velgørenhedsauktion.
Du giver golfkøller til 4.000 dollar væk -
- men brokker dig over en parkeringsbøde på 25 dollar?
Undskyld. Har jeg gjort noget, der fornærmede dig?
Det er altid de rige, der brokker sig.
Nogen af os er nødt til at arbejde.
Tænk på, hvor du parkerer bilen i fremtiden... Lex.
- Er du vanvittig? - Jeg beskæftiger 2.500 personer.
De betaler skat, som betaler din løn.
Få et rigtigt arbejde.
Tak, fordi jeg må bo hos Dem.
Det var så lidt. Jeg laver middag for at fejre det.
- Det er ikke nødvendigt. - Mit hjem er din gryde.
- Hvordan har du det? - Jeg er opstemt og skrækslagen.
- Det er en stor ændring. - Enorm, og ikke kun for mig.
Selv om Nell gik med til det, kan hun ikke lide, jeg bliver i Smallville.
Det er ikke let, når en, man elsker, flytter...
Det er vist det hele. Du skal vel aflevere bilen?
Mor ringede og sagde, at hun ville stoppe tidligt. Vil I fejre det?
Desværre. Jeg må på arbejde.
Jeg har kun et øjeblik, inden jeg skal tilbage på Torch.
Ring, når I får tid til at trække vejret.
Tak, Clark.
Farvel.
Det ser ud til, at det kun bliver os to.
Kom så.
Kom nu...
Mor? Far?
Er der nogen hjemme?
Far!
Jeg kan ikke bevæge benet.
Det er brækket. Vent.
Døren stod åben. Jeg hedder Ian.
Ja. Du ejer næsten bordet ved siden af matematikhylden på biblioteket.
Og du lagt beslag på nyhedsafdelingen.
Vi er begge kandidater til klubben for anonyme stræbere.
Hvad laver du i min stressede del af verden?
Jeg hørte -
- at al referencelitteraturen var migreret herover.
- Ja. Jeg ville aflevere bøgerne... - Men du har ikke haft tid.
På dage som i dag er der brug for to af mig.
Begynder du også tidligt?
Nej. Jeg vil tage eksamen, når skoleåret slutter.
- Men du går jo kun på andet år. - Ja, men jeg har taget aftenkurser.
Får jeg Luthor-stipendiet, kan jeg starte på universitetet næste år.
Min journalistiske nysgerrighed er vækket.
Giver du et interview?
Okay.
Men vær blid ved mig. Dit ry kommer dig i forkøbet.
Jeg lader pistoljournalisten blive hjemme denne gang. Bare rolig.
- Klarer han sig, doktor? - Holder han benet i ro, heler det.
- Åh gud, Jonathan ...! - Jeg klarer mig, Martha.
Hans læge er enig. Jeg skaffer et par krykker, og så kan du gå.
- Hvor har du været, mor? - Jeg sad i telefonkonference.
- Bare du havde ventet. - Jeg ventede i en time.
- Undskyld. Jeg prøvede at ringe. - Nu vil jeg bare væk herfra.
Jeg pakker dine ting.
- Jeg er virkelig ked af det. - Det ved jeg.
- Jeg søger dr. Bryce. - De har fundet hende.
Jeg er en god ven af Jonathan Kent. Jeg har talt med min fars ortopæd.
Opstår der komplikationer, kan han flyves hertil.
De behøver ikke indkalde kavaleriet.
- Jeg vil sikre ham den bedste pleje. - Det vil jeg også.
Jeg har fornærmet Dem.
Det hører med til jobbet at blive draget i tvivl.
Hvad sker der, Lex?
Vi drøftede små byers sygehusvæsen.
- Hvordan går det med din far? - Han er okay.
Jeg er bekymret for min mor. Hun bebrejder sig selv ulykken.
Hun arbejder hårdt og prøver at finde en balance. Det er ikke så let.
Det var et held, hun ikke smadrede en parkeringsvagts bil med et 9-jern.
- Du har hørt det... - Det er jo en lille by.
- Jeg havde en dårlig dag. - Ja.
Intet fravær, lutter topkarakterer og flere fag, end Einstein kunne klare.
- Det er meget. - Det er en underdrivelse.
Det er nok, fordi jeg er enebarn. Jeg vil nå dobbelt så meget.
Det forstår jeg, men jeg har ikke travlt med at tage eksamen.
Der er en verden uden for Smallville. Jeg glæder mig til at udfordre den.
Det samme her.
- Du har vel en deadline? - Ja...
Det er ulempen ved at have det sjovt. Tiden flyver af sted.
Jeg kan gå med. Vi kan lave noget, når du er færdig.
Fint. Det ville være alle tiders.
Hej, Chloe.
Du husker vel Ian? "Utrolige Ian". Vi er lige blevet færdige.
- Jeg betaler. - Jeg henter bilen. Vi ses udenfor.
Frankel var hård ved dig i dag, hva'?
Han gør værre, end han bider. Han sagde, jeg havde fået A.
Virkelig? Godt for dig.
Jeg troede, du havde glemt, at vi skulle læse matematik.
Jeg er nødt til at klare min fars arbejde.
Okay. Det kan jeg godt forstå.
- Er det svært med ligningerne? - Matematik og jeg kan ikke sammen.
Jeg måtte udstå det sidste semester. Jeg kan hjælpe dig.
Mener du det? Jeg er nemlig ude på dybt vand.
- Klart. Hvornår passer det dig? - Jeg har fri om ti minutter.
Fint.
- Jeg er straks tilbage. - Okay. Tak.
- Er alt i orden? - Jep.
Jeg må løbe.
Ian, hop ind.
- Tak for liftet. - Helt i orden.
- Tak, Ian. Du redder mit liv. - Der er intet, jeg hellere vil.
- Far, skulle du ikke hvile dig? - Jeg sov jo til klokken seks.
- Desuden skal jeg fodre dyrene. - Det er ordnet.
Er det rigtigt?
- Mugede du ud i... - Hønsehuset?
Jeg klarede det.
Godmorgen.
- Du har ikke arbejdstøj på. - Jeg bliver hjemme i dag.
- Mit uheld skal ikke stoppe alting. - Far, sofaen er derhenne.
Clark, jeg får lige så meget hvile ved at smøre traktoren i laden.
- Du må ikke bebrejde dig selv. - Vi driver gården sammen.
Efter jeg startede hos Lionel, har jeg ikke kunnet gøre min del.
Du tog jobbet for at redde gården. Du kan ikke være to steder samtidig.
Jeg må være dér, hvor der er brug for mig.
Mærkeligt. Frankel har aldrig været syg før.
Det bliver ingen metalsløjd i dag. Godt, du så min karakter.
Tjek Lanas nye lektieven.
- Fornemmer jeg lidt jalousi? - Lana og jeg er bare venner.
Sikkert!
Tak. Det påskønner jeg. Din anbefaling vejer tungt hos Lex.
Den, der kan lære mig matematik, fortjener et stipendium.
Vi tales ved. Bip mig.
Det ser ud til, at det gik godt.
Ja. Ian viste mig et godt tip, og så var vi færdige med lektiedelen.
Ian er virkelig intens. Vi skal ses igen i aften.
- Skal I læse? - Vi skal se en film.
- Hvad siger Chloe? - Hvad mener du?
- Du så vel dem på Talon i går? - Ja, hun interviewede ham.
Nej, de skulle ud. Men han hjalp dig i stedet for.
Chloe og jeg pakkede ud i en time i går. Hun nævnte det ikke.
- Jeg sværger... - Flytningen har været hårdt.
Chloe har været fantastisk, så vær sød ikke at blande dig.
TEMPERAMENT-STYRING
Dr. Bryce?
Mr Luthor.
- Jeg kan lide Deres navneskilt. - Det er min hemmelige identitet.
De var den sidste, jeg ventede at møde her.
- Hvad gør De her? - Jeg sparkede en portør.
Jeg reagerer voldsomt på uduelighed.
Han må være blevet overrasket.
Hvad gjorde De? Fornedrede Deres butler verbalt?
Sjovt. Jeg smadrede en parkeringsvagts bil med et 9-jern.
Nu bliver jeg misundelig. Det har jeg altid villet gøre.
- Hvordan føltes det? - Skønt.
Et godt råd: Hold det for Dem selv.
- Vil De mødes bagefter? - Nej.
- Dater De ikke klassekammerater? - Jo, men jeg dater ikke Dem.
- De husker mig ikke, vel? - Sæt jer ned.
- Chloe, har du et øjeblik? - Selvfølgelig.
"Han tager eksamen to år før tiden."
"Ian Randall er en akademisk superstjerne."
Ikke ligefrem objektivt.
Alt handler ikke om uforklarlige fænomener.
Hvorfor forsvarer jeg mig selv?
- Kan du lide ham? - Jeg har ikke noget imod ham.
- Hvad drejer det sig om? - Jeg vil have, du er forsigtig.
- Hvorfor? - Jeg burde ikke sige noget, men...
Jeg så ham sammen med Lana, og de så ret kammeratlige ud.
Javel. Du vil sikre dig, at lille Chloe ikke brænder fingrene igen.
Ian har allerede fortalt, at Lana er lidt interesseret i ham.
Men han vil hellere være sammen med mig. Han vil ikke såre hende.
Og det tror du på?
Du kan ikke fatte, at nogen vil foretrække mig frem for Lana.
Vent!
- Ian. Vi må tale sammen. - Senere. Jeg har travlt.
Nu. Det gælder Chloe og Lana. Du spiller dem ud mod hinanden.
- Jeg må have lært det af mesteren. - Hvad betyder det?
Chloe fortalte, du droppede hende dagen efter forårsballet.
Og Lana siger, du udsender en masse tvetydige signaler.
De vil måske hellere være sammen med mig.
Når jeg har fået stipendiet, er jeg smuttet.
Du holder ikke af dem. Du udnytter dem bare.
Chloe skriver en artikel om dig, og Lana snakker dig ind hos Lex.
De to piger, der kunne lide dig, foretrækker mig. Du er jaloux.
Svært at holde topgennemsnittet, når Frankel gav dig et C.
- Jeg har ikke set nogle karakterer. - Sært, at Frankel har taget fri.
Heldigt for dig.
Antyder du noget?
Han sygemeldte sig. Bland dig ikke i mit liv, Kent.
Det her er for meget. Mr Frankel er syg.
Jeg spurgte rektor Reynolds. Han har ikke sygemeldt sig.
Det var her, Frankel sidst blev set. Jeg vil bare se mig omkring.
Jeg ved ikke, hvad du regner med, at vi finder.
- Se dig omkring. - Jeg tjekker. Er du så glad?
- Hvad gør du her? - Hvad ser det ud til?
Han prøvede at dræbe mig og Pete. Jeg tror, han myrdede Frankel.
- Er det her en spøg? - Hvornår skete det?
For 20 minutter siden. Jeg tog straks herover.
- Det er umuligt. - Jeg har været her i 3 timer, Clark.
- Lana, har du set Chloe? - Hun er hos sheriffen og vidne.
- Hvorfor er du så fjendtlig? - Hvordan kunne du anklage Ian?
Jeg ved ikke, hvordan han gjorde det. Men han lyver for alle.
En fyr med hemmeligheder. Utroligt, I ikke er venner.
Han dater dig og Chloe samtidig. Hun er hans alibi.
- De afsluttede bare et interview. - Plejer Chloe så at kysse folk?
Ian sagde, at Chloe var forelsket i ham.
Men du måtte ikke sige noget? Han sagde det samme til Chloe.
Hvis alt det her skyldes, at jeg kan lide Ian, overreagerer du.
- Man skulle tro, du var jaloux. - Jeg prøver at være din ven.
Hvilken slags mennesker beder sine venner om at lyve for sig?
Metropolis General. Jeg var fuld og kastede op på skadestuen.
De var lægestuderende og skulle tage Dem af mig.
- Jeg glemmer aldrig den nat. - Jeg er Dem tak skyldig.
Jeg burde takke Dem. Den slags fik mig til at forlade Metropolis.
Jeg er smigret over, jeg fik Dem til at forlade et liv med fedtsugninger.
Er Deres far ikke Stanley Bryce, plastikkirurgen i Metropolis?
- Nogen har læst på lektien. - Du fascinerer mig, Helen.
- Er vi på fornavn, Lex? - Jeg ikke afslører din identitet.
Jeg nægtede at arbejde for min far, og vi holdt op med at tale sammen.
- De hader, når man gør den slags. - Du ser ud til at tale af erfaring.
Du så min selvdestruktive fase. Nu prøver jeg at besejre ham.
- Hvordan går det? - Jeg terroriserer parkeringsvagter.
Jeg sparker portører. Det er sjovt. Jeg var ikke et aggressivt barn.
Vi ses i skolen.
Jeg har fri om ti minutter...
...hvis du vil gå ud og lave noget.
- Jeg fik din besked. - Jeg fik Ians ansøgning af Lex.
Han læste på college samtidig med, at han gik på Smallville High.
Hvordan kan enebarnet lege Olsen-tvillingerne?
Jeg vil være sikker på, at vi har ret.
Lana og Chloe vil nok ikke hjælpe os.
Har Ian ikke en personsøger?
- Hej, Ian. - Hej, mr Sullivan. Er Chloe hjemme?
- Nej, hun er ikke hjemme. - Vi skulle mødes her kl. 17.30.
Der må være sket en misforståelse. Hun skulle arbejde over på avisen.
Tak.
- Hej, Pete. Har du set Lana? - Ikke for nylig.
- Hvorfor? - Hun ville møde mig kl. 17.30.
Der må være dukket noget op.
Clark, han kom præcis kl. 17.30.
- Det betyder, at vi ser dobbelt. - Tak, Pete. Jeg ringer til Chloe.
Clark ...! Lad det ligge.
Hej, Ian. Jeg er klar om et øjeblik.
Lana... Hej.
Jeg troede, du skulle hjem, når du fik fri.
- Vi må tale sammen. - Om hvad?
Om Ian.
Han ville kigge ind og læse artiklen.
Er det derfor, du har en ny bluse på?
Det her blev lige utrolig kejtet.
Clark kiggede ind på Talon. Jeg ved alt om dig og Ian.
Han kan bare ikke holde mund.
Det handler ikke om Clark, men om os.
Jeg kan virkelig godt lide Ian, og jeg ville ikke såre dig.
Jeg vil heller ikke såre dig, men jeg var også ude med Ian i går.
Så har jeg tabt to gange til Lana.
Han er os begge to utro, Chloe.
Jeg burde have været ærlig.
Også jeg.
- Hej. - Ian...
- Hvad gør du her? - Jeg leder efter dig.
- Jer begge to, faktisk. - To-for-én-tilbuddet? Vi ved det.
Kan man fortænke mig i det?
Jeg kan lide at være sammen med skolens to kønneste piger.
Sammen er I næsten mine ligemænd.
Det er for meget. Clark prøvede at advare os mod dig.
Kent...
Var det derfor, I bippede mig samtidig?
Hvad taler du om? Jeg har ikke bippet dig.
Hvad gør du, Ian?
Jeg sikrer min fremtid.
Jeres fremtid ser ikke særlig lys ud.
Hej. Hvad med en dobbeltdate?
Chloe? Lana?
Chloe? Se her, Clark.
"Vi har narret os selv med Ian. Nu gør vi en ende på vores lidelser."
- Det lyder som et selvmordsbrev. - Ian vil have, jeg skal se det.
Han vil slå dem ihjel for at få ram på mig.
- Nej, Ian! - I skal ikke ødelægge mit liv.
- Ian, du har brug for hjælp. - Det er dét, jeg gør.
Jeg hjælper mig selv.
Nej!
Chloe?!
- Hjælp mig! - Kommer straks.
Clark!
Er du uskadt?
Sikker?
- Noget nyt om Lana og Chloe? - De er rystet, men uskadte.
- Er du sikker på, de ikke så dig? - De havde travlt med de to Ian'er.
- Har vi ikke klaret regningerne? - Jo.
Jeg tjekker for at se, om vi kan klare os uden min løn.
Jeg har tænkt over det. Jeg har gabt over for meget.
- Jeg bør være på gården. - Hør her...
Jeg var ikke vred, fordi du ikke var her. Men jeg vil ikke lyve.
Lige siden du tog jobbet, har alt været anderledes -
mellem os.
Jeg vil ikke have, du stopper, men somme tider føles det -
- som om familien Luthor får førsteprioritet.
Det må jeg lære at håndtere.
Jeg kan virkelig lide det, jeg laver, men du og Clark er altid vigtigst.
Hej, Lana. Hvordan har du det?
Jeg er stadig lidt rystet... og jeg føler mig dum.
Det samme her. Jeg burde have vidst bedre.
Det er kun mig, der falder for en fyr, der kan dele sig.
Hvad er der galt med mig? Er jeg en mutantmagnet?
Han narrede også mig.
Ikke ligefrem den bedste smag, hvad fyre angår.
Det gik så galt, fordi vi ikke var ærlige over for hinanden.
- Ikke flere hemmeligheder. - Okay.
Jeg laver mad i aften.
- Det behøver du ikke. - Det er i orden.
Du er ikke gæst. Du bor her også. Vi smider dig ikke ud.
Jeg er nok bange for at blive ladt i stikken.
Det var det samme, da mor skred. Jeg var bange for, far ville rejse.
Han sagde, jeg ikke behøvede gøre mig fortjent til en plads i familien.
- Det gør du heller ikke. - Tak, Chloe.
Lad os gennemgå husreglerne.
- Og de er? - Et: Red ikke seng før kl. 17.
To: Rør ikke opvasken, før den flyder over.
Tre: Uanset hvad min far siger, er soveværelsesgulvet en garderobe.
- Jeg fik jeres besked. Alt i orden? - Vi har talt hele natten.
Du var vores største samtaleemne.
- Det kan ikke være godt. - Vi ville faktisk undskylde.
Selv om du brugte os som lokkemad.
Jeg regnede ikke med, det ville gå så vidt.
Du advarede os mod Ian, men vi lyttede ikke.
I troede, at jeg var jaloux.
Der er sket meget mellem os.
I skal vide, at jeg aldrig ville lade nogen gøre jer fortræd.
Det ved vi, Clark.
Det er interessant, at I troede på Ian, og jeg blev affærdiget.
Er det så sært efter alle de gange, hvor du ikke har været ærlig?
Skal jeg være ærlig?
Sandheden er, at jeg ventede mig mere af jer.
Og vi ventede os mere af dig.
Vi begik en fejl. Men det var vores valg.
Hvad gør vi nu?
I kan holde op med at behandle mig som en jaloux kæreste.
Vi har aldrig kommet sammen. Vil I være venner, så lad os være det.
- Er det sådan, du vil have det? - Ja, det er det.
Farvel.
Oversættelse: Tina Ravenskjold www.sdi-media.com